[{"text_idx": "#000000", "text": "XXI koolist XXI sajandi haridus"}, {"text_idx": "#000017", "text": "O\u0303pilaste eesma\u0308rk oli rahvusvaheliste meeskondadena koostada keskkonnateemaline raadiosaade. Seekord keskenduti toidule: uuriti toiduto\u0308o\u0308stuse mo\u0303ju keskkonnale, ku\u0308lastati hiiglaslikke kasvuhooneid ja korrusmajade vahele ehitatud linnaaeda. Tutvuti o\u0308kofarmi kompleksiga, kus pu\u0308u\u0308takse kohalikku kogukonda varustada o\u0308kotoiduga nii, et ko\u0303ik ja\u0308a\u0308kproduktid kasutatakse toomisprotsessis a\u0308ra. Po\u0303nevas Herrmannsdorfer Landwerksta\u0308tteni talus na\u0308hti, kuidas saab keskkonnaso\u0303bralikult tegeleda loomakasvatusega. Igal pool tehti intervjuusid ja reportaaz\u030ce, mida kasutati viimasel pa\u0308eval podcasti avalikul lindistusel."}, {"text_idx": "#000018", "text": "Na\u0308dala jooksul ka\u0308idi ka mitmel u\u0308ldharival o\u0303ppeka\u0308igul, na\u0308iteks imetleti uusbarokset ja ajaloolist Herrenchiemsee paleed, mis on ehitatud Versailles\u2019 lossi eeskujul. Nu\u0308rnbergis ka\u0308idi Inimo\u0303iguste teel (saksa keeles Stra\u00dfe der Menschenrechte). Tegemist on 1993. aastal avatud monumentaalse va\u0308liskulptuuriga, mis koosneb va\u0308ravast ja kolmeku\u0308mnest 8-meetrisest sambast, igasse sambasse on graveeritud u\u0308ks inimo\u0303iguste u\u0308lddeklaratsiooni artikkel. Ukraina so\u0303ja algusest saati ka\u0308is u\u0308lio\u0303pilane Silvan Wilms seal istumas ja oma mo\u0303tteid-tundeid luuletustesse valamas. Kohtumine temaga oli va\u0308ga ta\u0308hendusrikas ja inspireeriv."}, {"text_idx": "#000019", "text": "Majutumine peredes, u\u0308hised to\u0308o\u0308koosolekud ja peoo\u0303htu, ise loomine ja teiste loomingust osa saamine, po\u0303nevad retked ja kohtumised, erinevad kultuurid ja keeled \u2013 projektina\u0308dal edendas kindlasti noorte koosto\u0308o\u0308vo\u0303imet, laiendas silmaringi ning arendas suhtlus- ja keeleoskust omavanuste noortega. Projekti Eesti-poolsed juhid on inglise keele o\u0303petajad Merike Kaus ja Merle Teever ning kunsti- ja graafilise disaini o\u0303petaja Ilmi Laur-Paist."}]